‘Yes4Youth mislei publiek oor oopstelling van skema’Yes4Youth se aankondiging. Hoewel die Yes4Youth-jeugwerknemerskema Donderdag getwiet het dat hy sy registrasieblad ook vir wit werklose jeugdiges oopgestel het, is die teendeel die waarheid. So sê Solidariteit Jeug nadat die Yes4Youth-skema – ’n projek waarby die regering die privaat sektor wil betrek om jeugwerkloosheid hok te slaan – die aankondiging gedoen het nadat dié skema vandeesweek onder kritiek deurgeloop het omdat wit werklose jong mense op grond van hul velkleur uit die skema uitgesluit word. Jy kwalifiseer steeds nie vir die YES-program nie, want jy is nie net jonk en werkloos nie – maar wit. “Hoewel Yes4Youth aanvoer dat die program nou oop is vir alle rasse,” het Paul Maritz, koördineerder van Solidariteit Jeug, gesê, “word jy steeds uitgesluit uit die program as jy wit is. “ŉ Boodskap deel jou met hoflike minagting mee dat jy van ander webwerwe kan gebruik maak om jou CV te plaas. Jy kwalifiseer steeds nie vir die YES-program nie, want jy is nie net jonk en werkloos nie – maar wit.” Toe die bestuurders van die program gekonfronteer is “deur die duidelike immorele implikasies van hul pogings om gruwelik teen arm wit mense te diskrimineer, het hulle dit klaarblyklik nodig geag om hul boodskap te verander”, sê Maritz. “Ongelukkig het hulle dit nie goedgedink om hul immorele gedrag stop te sit nie. Yes4Youth probeer nie net om die publiek op sosiale media – waar hulle onder skerp kritiek deurgeloop het – te mislei nie; die skema wys ook deur hul aksies dat diegene wat dit lei, die uitsluiting van mense op grond van hul ras goedkeur.” Dit versterk die idee dat wit mense in Suid-Afrika eintlik tweedeklasburgers is omdat hulle wit is. Paul Maritz, koördineerder van Solidariteit Jeug. Maritz meen hierdie stap is nog ŉ klap in die gesig van jong wit werkloses. “Jy word steeds op grond van jou ras uitgesluit uit die diens wat aangebied word, maar amptelik word nou verkondig dat jy wel ingesluit is. “Met hierdie minagtende boodskap dring Yes4Youth daarop aan dat jong werkloses in verskillende rye moet gaan staan, en dit gebaseer op velkleur. Dit versterk die idee dat wit mense in Suid-Afrika eintlik tweedeklasburgers is omdat hulle wit is. “Dit is onverdedigbaar dat die webwerf nou vir die desperate jong werklose wit vrou sê dat sy in ŉ ander ry hoort en dat sy gelukkig moet wees sy word enigsins op die YES-webwerf toegelaat.” Volgens Maritz sal Solidariteit Jeug voortgaan om ŉ klagskrif saam te stel wat mense die geleentheid sal bied om ŉ brief aan die president oor die uitsluiting van werklose jeugdiges bloot op grond van hul velkleur te onderteken. Te wit? “Die narratief wat ontstaan, is dat dit reg en normaal is om mense op grond van hul velkleur uit te sluit. Ons kan eenvoudig nie hieroor stilbly nie en die stem van duisende mense moet in hierdie verband gehoor word. “Die krisis van jeugwerkloosheid is inderdaad groter as ras. Yes4Youth voer aan dat hulle ook groter as ras is. Dit is tyd dat hulle daad by die woord voeg. Verwyder die rasseklassifikasie by die registrasie en beloon sakeondernemings wat jong werkloses help – ongeag hul ras. “Om steeds aan te voer dat ŉ spesifieke ras se jong werkloses groter waarde het as ŉ ander ras s’n is moreel onverdedigbaar. Die idee dat jong swart werkloses slegs gehelp kan word deur jong wit werkloses uit te sluit, bly absurd.” Die idee dat jong swart werkloses slegs gehelp kan word deur jong wit werkloses uit te sluit, bly absurd. Hy meen om die boodskap “wat blatant op grond van ras uitsluit te verwyder en dit met twee afsonderlike rye vir werkloses te vervang, het bitter min aan die hele kwessie verander”. Yes4Youth sê steeds vir die jong wit werklose: “Jy is eintlik onwelkom; gaan staan asseblief in ŉ ander ry.” Maritz meen: “Wanneer ŉ mens te skaam kry om aan ander te erken waarmee jy besig is, is dit tyd om jou optrede te staak en nie bloot daaroor te jok nie.” Solidariteit win tans ŉ regsmening in oor moontlike litigasie in verband met dié kwessie. Om die klagskrif te onderteken, klik hier.